SKRIFTLIG FORESPOERGSEL E-2109/97 af Johanna Boogerd-Quaak (ELDR) til Kommissionen (23. juni 1997)

Om: Fremme af euroen i forbindelse med EU's sportspolitik

1. Kan Kommissionen forklare, hvorfor der som led i de prioriterede informationstiltag, hvor indsatsen er koncentreret om borgerne i EU, euroen og det indre marked, er ydet 1 mio ecu i stoette til La Course de Voile, en sejlsportskonkurrence, der ikke anerkendes af den organiserede sportsverden i Europa?

2. Hvilke kriterier har man anvendt i denne sammenhaeng, og hvilke garantier har man faaet for, at denne stoette giver de noedvendige resultater, som staar i et rimeligt forhold til beloebet, med hensyn til at fremme euroen i den brede offentlighed?

3. Kan Kommissionen forklare, hvorfor der nu i forhold til den sportspolitik, Kommissionen hidtil har foert, og det disponible budget paa 3 mio ecu til EURATHLON- og handicapidraetprogrammerne, som mange organisationer i EU ansoeger om stoette fra, ydes saa stor stoette til én sportsbegivenhed beregnet paa et saerligt publikum?

Svar afgivet paa Kommissionens vegne af Marcelino Oreja (15. september 1997)

1. I forbindelse med sit prioriterede informationstiltag om euroen har Kommissionen valgt at stoette kapsejladsen »Course de l'Europe à la voile« med et beloeb paa 700 000 ECU og ikke 1 mio. ECU, som det aerede medlem angiver. Dette beloeb udgoer 44,6% af konkurrencens samlede budget.

Europa-Parlamentets tvaerpolitiske arbejdsgruppe om sport var i sin tid enig i princippet om at yde et saadant bidrag og er blevet informeret fuldt ud om projektets forberedelse. Kommissionen goer opmaerksom paa den symbolske betydning, denne kapsejlads har for EU. Sejladsen har helt fra starten vaeret stoettet af faellesskabernes institutioner, isaer Europa-Parlamentet og Kommissionen.

FICO (International Federation of Offshore Racing) har kapsejladsen i sin programkalender og giver point i forbindelse med dets verdensmesterskab for kapsejlere og baadtyper. FICO samarbejder med Den Internationale Yacht-Regattaunion (IYRU), de nationale sportsorganisationer og de store sejlklubber.

FICO's kapsejladskalender for 1997-2000 sendes direkte til det aerede medlem samt til Europa-Parlamentets generalsekretariat. Vinderen af kapsejladsen faar 60 point, hvor det hoejeste antal point, der kan vindes ved en kapsejlads, er 120 (f.eks. ved havkapsejladsen Vendée Globe).

2. De kriterier, der har faaet Kommissionen til at vaelge denne kapsejlads fremfor andre mulige partnerskabsprojekter i forbindelse med informationstiltaget om euroen, er sportsbegivenhedens mediedaekning (dvs. muligheden for at faa vist euroen som ord og symbol), deltagernes hoeje niveau (mht. baad og besaetning), den offentlige interesse for etapekonkurrencer (6 lande deltager), de lokale, regionale og nationale myndigheders medvirken.

Tilskuernes tilstroemning til hver etapeby og efterspoergslen efter materiale om OEMU'en er et udtryk for, at det er noedvendigt at foere en oplysningspolitik paa naert hold. Det er vigtigt at bringe oplysningerne ud til offentligheden.

Evalueringen af projektet er i gang, men allerede paa nuvaerende tidspunkt har der vaeret mange tv-reportager, og den omfattende omtale i de trykte medier vidner om stor interesse. Hvis det aerede medlem oensker det, kan Kommissionen fremsende arkivmateriale, der viser, hvordan medierne har daekket begivenheden.

3. Stoetten er opfoert under budgetpost B 97 B3-3060, der daekker udgifter til informationsprogrammet for europaeiske borgere (PRINCE). Information om euroen er et af de tre prioriterede temaer. Programmet EURATHLON og »programmet til stoette for handicapidraet« finansieres over budgetpost B 97 B3-3000.

Det er syvende gang sportsbegivenheden »Course de l'Europe« afvikles, og p.g.a. sit forloeb og sin organisation har den det specielle, at den naar ud til et bredt publikum, som det saerlige publikum, det aerede medlem naevner, kun er en del af.